রবিবার দুপুর ১২ টায় রংপুরের পাগলাপীরের ঠাকুরপাড়ায় সন্ত্রাসী হামলায় ক্ষতিগ্রস্থ হিন্দু পরিবারকে দেখতে গিয়ে সাংবাদিকদের সাথে আলাপকালে সেতুমন্ত্রী বলেন, ‘একটি রাজনৈতিক ও সাম্প্রদায়িক গোষ্ঠী অপকর্ম করে প্রতিবেশী ভারতের সঙ্গে আমাদের সম্পর্ক নষ্ট করতে চেয়েছিল। কিন্তু আমি পরিষ্কার ভাষায় বলতে চাই, এসব করে কোনও লাভ হবে না।’ তিনি বলেন, ‘আগামী জাতীয় সংসদ নির্বাচনকে সামনে রেখে দেশে অরাজকতা সৃষ্টি করে ফায়দা নেওয়ার অপচেষ্টাকারীদের বিরুদ্ধে রুখে দাঁড়ানোর আহ্বান জানাচ্ছি।’